آخر حضرت ہود ( علیہ السلام ) نے ان کی مسلسل بغاوت و سرکشی کے خلاف یہ اعلان کر دیا کہ اگر عاد کا رویہ یہی رہا اور حق سے اعراض و روگردانی کی روش میں انھوں نے کوئی تبدیلی نہ کی ‘اور میری پند و نصائح کو گوش دل سے نہ سنا تو میں اگرچہ اپنی مفوضہ خدمت کے لیے ہر وقت چست کمر اور باہمت ہوں۔مگر ان کے لیے ہلاکت یقینی ہے ‘اللہ تعالیٰ عنقریب ان کو ہلاک کر دے گا ‘اور ایک دوسری قوم کو زمین کا مالک بنا کر ان کی جگہ قائم کر دے گا ‘اور بلاشبہ وہ اللہ تعالیٰ کو زرّہ برابر بھی نقصان نہیں پہنچا سکتے ‘وہ تو ہر شے پر قادر و مسلط اور ہر شے کا حافظ و نگہبان ہے ‘اور تمام کائنات اس کے یدقدرت میں مسخر ہے ۔
Entity: ہود — Type: /person